10/10/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa CESPA, SA, para o centro adicado á limpeza pública viaria e de praias do Concello de Sada, 2021-2024.

Logo de constituirse a comisión negociadora do convenio colectivo da empresa “CESPA, SA”, para o centro adicado á limpeza pública viaria e de praias do Concello de Sada, 2021-2024, subscríbese, con data 02 de novembro de 2021, o texto do convenio colectivo polas partes lexitimadas, e solicítase a súa inscrición e publicación con data 10 de decembro de 2021. O 20 de abril e o 21 de setembro de 2022 recíbese nova documentación en contestación aos requirimentos do 18 de marzo e 02 de xuño de 2022. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2010), así como na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición deste convenio colectivo e ordenar a súa publicación, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 08 de xullo de 2022). De acordo con todo o indicado, RESOLVO: 1. Inscribir o convenio colectivo da empresa “CESPA, SA”, para o centro adicado á limpeza pública viaria e de praias do Concello de Sada, 2021-2024, no rexistro de convenios e acordos colectivos de traballo da Comunidade Autónoma de Galicia.2. Ordenar a remisión do texto deste convenio colectivo ao Boletín Oficial da Provincia da Coruña para a súa publicación. A Coruña, 04 de outubro de 2022 A xefa territorial de Promoción do Emprego e Igualdade Assa Harapu Ibor O presente Convenio Colectivo é de ámbito de Centro de Traballo e regula as relacións laborais dos traballadores e traballadoras da empresa “CESPA S. A.” actual concesionaria dos servizos públicos da limpeza pública viaria e das praias no concello de Sada (A Coruña). Se firma por unha banda pola delegada de persoal e por outra banda pola empresa por persoa con poder bastante. O presente Convenio Colectivo subscríbese para o ámbito territorial do termino municipal de Sada, no que, CESPA S. A., realiza por concesión administrativa do concello de Sada, a limpeza pública viaria e das praias non dito termo municipal Quedan sometidos ás estipulacións deste Convenio as traballadoras e traballadores da empresa concesionaria dos servizos da limpeza pública viaria e das praias do Concello de Sada. Este Convenio terá unha vixencia dende o 1 de xaneiro do 2021 ate o 31 de decembro de 2024. No caso de non denuncia o Convenio prorrogarase indefinidamente, mantendo integramente o seu contido ate ser asinado un novo polas partes, incrementándose os conceptos económicos, cada un dos anos da prorroga, co resultado do IPC do ano anterior. Este Convenio entrará en vigor o día da súa sinatura, tendo en conta o disposto no artigo 9. Son partes asinantes do presente Convenio colectivo, dunha parte, o delegado de persoal, como representación unitaria das traballadoras e traballadores, e doutra parte, a representación empresarial. Sen prexuízo do establecido no artigo anterior, con relación ao disposto no artigo 3.1. c) do TRET, dado o carácter de mínimo das condicións convencionais, a empresa respectará os dereitos adquiridos ou condición mais beneficiosa que a título individual puidesen desfrutar os traballadores e traballadoras. O presente Convenio poderá ser denunciado, por calquera das partes, dous meses antes do seu remate. Namentres non se chegue a acordo para a súa renovación, manterase integramente o texto e os contidos do Convenio denunciado. Durante a vixencia do Convenio, os salarios serán os sinalados nas táboas que se anexan: - Ano 2021: Se incrementara en las pagas de beneficios e setembro que non son completas a cantidades de 50, 53,16, 54,75 e 64,69 euros para cada unha das pagas, que pasaran a ter unha cuantia de 500,16, 531,79, 547,68 e 647,10 euros para as categorías de Peón, Conductor, Oficial Administrativo e Encargado respectivamente. - Ano 2022: Se incrementara en las pagas de beneficios e setembro que non son completas a cantidades de 75, 79,74, 82,13 e 97,03 euros para cada paga, que pasaran a ter unha cuantía de 575,16, 611,53, 629,81 e 744,13 euros para as categorías de Peón, Condutor, Oficial Administrativo e Encargado respectivamente. - Ano 2023: Se incrementara en la paga de beneficios e setembro que non son completas a cantidades de 100, 106,32, 109,50 e 129,38 euros para cada paga, que pasaran a ter unha cuantía de 675,16, 717,85, 739,31 e 873,51 euros para as categorías de Peón, Condutor, Oficial Administrativo e Encargado respectivamente. - Ano 2024: Se incrementara en la paga de beneficios e setembro que non son completas a cantidades de 225,15, 239,41, 246,55 e 291,30 euros para cada paga, que pasaran a ter unha cuantía de 900,31, 957,26, 985,86 e 1164,81 euros para as categorías de Peón, Condutor, Oficial Administrativo e Encargado respectivamente. Revisión salarial: Se o I. P. C. anual superara o 1,5 % o 31 de decembro do ano 2023 se revisaría na diferenza sobre todos os conceptos económicos. Se o I. P. C. anual superara o 1,5 % a 31 de decembro do ano 2024 se revisaría na diferenza sobre todos os conceptos económicos. Para todo o persoal da empresa establécese un plus de transporte mensual de carácter extrasalarial, que se percibirá como compensación dos gastos de desprazamento dentro da localidade, así como dende o domicilio ao centro de traballo, fixándose o seu importe na cantidade que por tal concepto figura no anexo de táboas salariais. Este plus percibirase nas doce mensualidades. Durante a vixencia do Convenio, o seu importe será o sinalado nas táboas que se anexan.1).- Gratificación de Verán (Xuño): Devengarase anualmente, dende o 1 de Xullo, ao 30 de Xuño, e o seu importe será equivalente ao salario base, que por función profesional fixa a táboa anexa, mais o plus de antigüidade; sendo a data para o seu abono a do 15 de Xullo do ano no que finalice o seu devengo.2).- Gratificación de Nadal: Devengarase anualmente, dende o 1 de Xaneiro, ao 31 de Decembro, e o seu importe será equivalente ao salario base, que por función profesional fixa a táboa anexa, mais o plus de antigüidade; sendo a data para o seu abono a do 15 de Decembro do mesmo ano no que se devengou.3).- Gratificación de Beneficios (Marzo): Devengarase anualmente, dende o 1 de Xaneiro, ao 31 de Decembro do ano anterior ao seu percibo, e o seu importe será o equivalente ao que recollen as táboas salariais do Anexo I, do salario base mais o plus de antigüidade, que por función profesional fixa a táboa anexa, sendo a data para o seu abono a do 15 de Marzo seguinte ao seu devengo. Esta Paga sera completa a partir do ano 2024.4).- Gratificación de Setembro: Devengarase anualmente, dende o 1 de Xaneiro, ao 31 de Decembro do ano anterior ao seu percibo, e o seu importe será equivalente ao que recollen as táboas salariais do Anexo I do salario base mais o plus de antigüidade, que por función profesional fixa a táboa anexa, sendo a data para o seu abono a do 15 de Setembro seguinte ao seu devengo. Esta Paga será completa a partir do ano 2024. A empresa complementará o pago delegado da prestación regulamentaria da seguridade Social nos supostos de incapacidade temporal nos casos de accidente de traballo e nos casos de enfermidade non laboral de tal xeito que o traballador perciba o 100 por 100 das retribucións salariais mensuais que lle correspondan según o convenio. Todo elo segundo a acta de acordo rexistrada na Oficina de Emprego de Ferrol con data 23 de xullo do 2013. Para o resto de traballadores, este artigo será de aplicación dende a sinatura do presente convenio. Tódolos traballadores desfrutaran dun período vacacional de 30 días naturais. O período vacacional será durante todo o ano agás o mes de Agosto. Durante o primeiro trimestre do ano, elaborarase un calendario que recollerá o período de desfrute de cada traballador. En tódolos casos o traballador terá que coñecer con 2 meses de antelación o seu período de desfrute. O traballador percibira a mesma retribución que a dun mes normal de traballo. A roupa de traballo será de uso obrigatorio para todo o persoal e a empresa facilitará cada ano, agás naqueles casos nos cales estableza periodicidade distinta ao ano (anos alternos), o seguinte número de prendas: Condutores: - 2 pantalóns – 1 xersei. - 2 camisas – 2 cazadoras (anos alternos). - 1 anorak ou chaleco (anos alternos) – 1 luvas. - 1 par de botas – 1 traxe de augas (anos alternos). - 1 chaleco de alta visibilidade – 1 par de botas de augas (anos alternos). Peóns: - 2 pantalóns – 1 traxe de augas. - 3 camisas – 1 par de botas. - 2 xerseis – 1 par de botas de augas. - 2 cazadoras – 1 gorro de inverno e 1 de verán (anos alternos) - 1 anorak ou chaleco (anos alternos) – 1 luvas. A roupa de traballo entregarase unha vez ao ano no mes de xuño ao persoal indefinido de plantilla e/ou antigüidade ininterrompida de un ano. No resto dos casos do persoal contratado non se terá en conta o prazo de entrega, periodicidade e número de prendas que por función profesional, condutor e peón, antes se indica, comprometéndose a empresa en calquera caso a facilitar no momento da incorporación do traballador en dentro dos tipos de prendas de roupa concretada ou similares o número suficiente das mesmas que polo traballo a desenrolar, función profesional, motivo e tempo de contratación se requira a criterio desta. A Comisión mixta paritaria que debe interpretar este convenio, estará composta polo delegado de persoal e por un representante da empresa pudendo asistir ás reunións da Comisión un asesor por cada unha das partes. A esta Comisión correspóndelle a vixianza do cumprimento e interpretación do Convenio. As cuestións que se promovan diante da Comisión mixta paritaria adoptarán a forma escrita e o seu contido será o suficiente pra que poida examinar e analizar o problema co necesario coñecemento de causa. A Comisión deberá emitir informe no prazo de 15 días, dende o momento no que se produza a reunión sobre os asuntos que se lle sometan, reunión esta que deberá terse celebrado no prazo de 15 días dende o momento no que se promova a cuestión a consultar. O cumprimento de ditos prazos sen terse producido a convocatoria, resolución ou ditame deixará aberta a vía de resolución de conflitos a calquera outro organismo laboral administrativo e/ou xudicial ao que se teña prantexado. Aos efectos de notificacións o enderezo da Comisión será o mesmo que o da empresa no concello de Sada. As discrepancias que puideran xurdir para a non aplicación das condicións de traballo á que se o artigo 82.3 do TRET, así como as que puideran producirse no seo da Comisión Paritaria, refire solventaranse de cordo cos procedementos e prazos de mediación regulados no Acordo sobre Solución Extraxudicial de Conflitos Colectivos de Traballo (AGA), asemade dos do artigo 41 do Estatuto dos Traballadores. Nesta materia será de aplicación o regulado no convenio estatal de saneamento público publicado no BOE de 30/07/2013 no seu capítulo 11. Respecto da xornada, pactase a seguinte xornada máxima semanal, que será de 39 horas semanais de promedio en computo anual; como norma xeral a xornada será continuada e con 20 minutos de descanso diarios na mesma e 10 minutos de aseo ao rematar a mesma, tendo en ambos a consideración de tempo efectivo de traballo. As condicións pactadas no presente Convenio Colectivo referiranse á realización da xornada máxima ordinaria pactadas polo que se aplicarán proporcionalmente en función da xornada que se realice. O tempo de traballo computarase de xeito que, tanto ao entrar como ao saír o traballador do centro de traballo, o traballador se encontre uniformado e en disposición de realizar a súa labor.1.- A empresa subscribirá cunha Compañía de Seguros, unha póliza de seguro de accidentes para todo o persoal afectado polo presente Convenio, a cal garantirá aos herdeiros legais ou persoas que o traballador designe especificamente os seguintes capitais: Para os casos de falecemento, incapacidade permanente nos graos de total e absoluta derivados de accidente de traballo a cantidade de 25.000 Euros.2.- Nos casos de que ditas continxencias estean sometidas a un período de revisión conforme o artigo 48.2 do texto refundido do Estatuto dos Traballadores, o traballador percibirá o capital correspondente unha vez teña vencido o prazo de revisión legalmente estabelecido.3.- No suposto de que neste Convenio Colectivo ou posteriores, se acordara modificar expresamente o capital garantido pola póliza, o novo capital de indemnización acordado non terá efectos retroactivos e o seu vigor quedaría supeditado a trinta días posteriores á data da sinatura do texto íntegro do novo Convenio Colectivo.4.- Non será aplicable este artigo aos supostos de falecemento e incapacidade derivada de calquera relación laboral distinta á existente entre traballador e a empresa. Mentres persista a actual situación de desemprego non se realizarán horas extraordinarias, agás caso de forza maior, nese suposto establécese un recargo do 30% sobre o valor da hora ordinaria. Só aos efectos do cálculo da hora ordinaria establécese a xornada anual en 1755 horas. A partires da sinatura do presente Convenio, os festivos traballados aboaranse cun importe fixo non revisable por este concepto de 75 euros por día festivo non Domingo completo traballado. Os traballadores que presten servizo en Domingos e festivos, descansarán un día da semana seguinte (martes, mércores, xoves, ou venres), non podendo coincidir dous descansos o mesmo día. A festividade de san Martín de Porres o 3 de Novembro, considerase non laborable a tódolos efectos. No caso de coincidir en festivo ou en día de difícil aplicación, trasladarase ao mércores anterior ou posterior. Tódolos traballadores terán dereito ao desfrute de licenzas na forma e condicións seguintes, sen perxuicio do establecido no artigo 37 do Estatuto dos traballadore: - 15 días por casamento. - 2 días no caso de nacemento de fillo. - 2 días por enfermidade grave ou falecemento de familiares ate o 2º grao de consanguinidade ou afinidade. - 4 días cando o motivo anterior necesite realizar desprazamento. - 1 día por traslado de domicilio habitual. - Aqueles traballadores con contrato indefinido, ou que cando menos teñan 12 meses de antigüidade ininterrompida na empresa, terán dereito ao desfrute de 3 días de asuntos propios ao ano, e de catro días a partir do ano 2021. Este permiso deberá ser solicitado cando menos con 3 días de antelación, caducando o seu dereito a 31 de decembro de cada ano. Non poderá coincidir no desfrute de este permiso mais dun traballador na mesma data, se coincidisen na mesma data dous ou mais solicitudes o permiso concederase atendendo a orde da data de recepción da solicitude escrita tramitada polo traballador para desfrutar da licenza. - Polo tempo indispensable para o cumprimento dun deber inescusable de carácter público. - Os días 24 e 31 de decembro, a xornada finalizará ás 11:00 horas. Tódolos permisos referidos a cónxuxes serán extensibles ás parellas de feito, que sexan acreditadas mediante certificado oficial de convivencia. Coa finalidade de facilitar a relación de parentescos e os graos dos mesmos, con relación ao artigo 37.3 do TRET, inclúese como Anexo II do presente convenio a táboa dos graos de parentesco. As licencias e permisos empezarán a contar na data na que se produza o feito que os motiva. Os traballadores incluídos na acta de acordo rexistrada na Oficina de Emprego de Ferrol con data 23 de xullo do 2013 seguirán devengando e percibindo a antigüidade de conformidade con dita acta ( o 5% do salario base por cada trienio devengado). O resto de traballadores non incluídos no acordo de 23 de xullo 2013, comezarán a devengar os trienios a partir da firma do presente convenio, sendo tamén trienios do 5% do salario base. A empresa creará unha bolsa de 3.000 euros cun limite de 300 euros por traballador ao ano, co fin de facilitar aos traballadores anticipos sobre o seu salario. O reintegro do anticipo concedido realizarase nas 12 pagas seguintes. Tódalas percepcións, agás as de vencemento periódico superior ao mes que se estará ao pactado ou no seu caso á costume, aboaranse mensualmente, por períodos vencidos e ate o día 5 do mes seguinte ao do seu devengo. A representación sindical e a representación unitaria e legal dos traballadores terán as facultades, dereitos e obrigacións sinalados para os mesmos pola Lei Orgánica de Liberdade Sindical, Estatuto dos Traballadores, Convenio Xeral do Sector da Limpeza Pública, e restantes normas concordantes. O empresario garantirá aos traballadores ao seu servizo a vixianza periódica do seu estado de saúde en función dos riscos inherentes ao traballo, nos termos previstos no artigo 22 da lei de Prevención de Riscos Laborais. A información recollida como consecuencia de esta vixianza, tal e como se prevé na Lei, respectará, sempre, o dereito á intimidade e dignidade da persoa do traballador e a confidencialidade de toda a información relacionada co seu estado de saúde. Recoñecementos Médicos: Os recoñecementos médicos que se efectúen deberán ser específicos, adecuándose ás materias primas ou aditivos que se manipulen en cada centro de traballo. Aqueles traballadores e grupo de traballadores que polas súas características persoais, polas súas condicións de maior exposición a riscos ou por outras circunstancias teñan maior vulnerabilidade ao mesmo, serán vixiados de xeito particular. A empresa e os traballadores afectados por este Convenio cumprirán as disposicións contidas na normativa vixente sobre seguridade e saúde laboral e, en especial as da Lei 31/1995, de 8 de Novembro, de Prevención de Riscos Laborais e as súas disposicións de desenrolo. A tenor do establecido no Real Decreto 2/2015, de 23 de outubro, polo que se aproba o texto refundido do Estatuto dos Traballadores, os traballadores afectados polo presente Convenio Colectivo, entre outros supostos, terán o dereito a que lles recoñeza a posibilidade de situarse en excedencia nas condicións e termos que de seguido se concretan: 1.- A excedencia poderá ser voluntaria ou forzosa. A forzosa, que dará dereito á conservación do posto e ao cómputo da antigüidade da súa vixencia, concederase pola designación ou elección para un cargo público que imposibilite a asistencia ao traballo. O reingreso deberá ser solicitado dentro do mes seguinte ao cese no cargo público.2.- O traballador con cando menos unha antigüidade na empresa dun ano ten dereito a que se lle recoñeza a posibilidade de situarse en excedencia voluntaria por un prazo non menor a 4 meses e non maior de 5 anos. Este dereito só poderá ser exercitado outra vez polo mesmo traballador se teñen transcorrido 4 anos dende o final da anterior excedencia, conservando só un dereito preferente ao reingreso nas vacantes de igual ou similar función profesional á súa que exista ou se producira na empresa. As solicitudes escritas destas excedencias deberán realizarse cunha antelación mínima de 15 días, debendo ser resoltas como máximo en igual prazo. Se o traballador non solicitara o reingreso cun preaviso de 30 días, perderá o dereito dun posto de traballo na empresa. En todo o non disposto neste Convenio serán normas supletorias as legais de xeral aplicación e no Convenio Colectivo Xeral do Sector do Saneamento público e Limpeza, Viaria, Regos, Recollida, Tratamento e Eliminación de Residuos e Limpeza e Conservación do Alcantarillado, BOE 30 de xullo de 2013, así como nos posteriores que puideran substituír a este. Este convenio forma un todo orgánico indivisible e a efecto da súa aplicación práctica será considerado globalmente en cómputo anual, sen que se aplique unha normativa aillada sobre condicións anteriores. Igualmente, e a tenor do disposto no artigo 84 do TRET, o presente Convenio Colectivo, durante a súa vixencia e nas materias que nel se regulan, non poderá ser afectado polo disposto noutros convenios. Tódalas referencias feitas no texto do convenio aparentemente feitas ao xénero masculino, aos efectos dunha maior simplificación na redacción do texto, sen que supoñan a ignorancia das diferenzas de xénero existentes, enténdense feitas a un xénero neutro, e dicir, tamén afectan ao xénero feminino, agás aqueles casos no que por imperativo legal correspondan á muller traballadora. O presente Convenio Colectivo sucede e derroga na súa integridade ao anterior de aplicación, agás naqueles aspectos que expresamente de manteñan, acordando o presente texto a Comisión Negociadora composta polas partes que legalmente lexitimadas, Empresa e delegado de Persoal, tanto para a súa constitución como para negociar e lograr chegar a válidos acordos. Simona Georgiana Atalaya Solabarrieta Estefan Eldred Guijo Elbachir Venin Baltodano Membros da empresa: Simona Georgiana Atalaya Solabarrieta (DI32300460W) Xefe de servizo Manuel Polledo Cerdeiriña (DI 32815930 J) Responsable de relacións laborais Galicia Parte Social Elbachir Venin Baltodano (DI 32803594-M) (Delegada de persoal CIG)